ສະຫະລັດເຕືອນ ກ່ຽວ​ກັບ​ຄວາມສ່ຽງ ໃນເຮັດທຸລະກິດ ຢູ່ໃນ​ປະ​ເທດມຽນມາ
ຄຳແນະນຳຈາກກະຊວງຕ່າງປະເທດສະຫະລັດ ໄດ້ເຕືອນວ່າ ມີການສ່ຽງ​ຫຼາຍ​ຂຶ້ນ​ເປັນພິເສດ ສຳລັບ “ສ່ວນບຸກຄົນ ທຸລະກິດ ແລະສະຖາບັນການເງິນ ແລະຄົນອື່ນໆ” ​ທີ່​ຈະ​ເຮັດ​ທຸ​ລະ​ກິດ ຢູ່ໃນມຽນມາ 
ສະຫະລັດໄດ້ອອກຄຳແນະນຳ ໃນວັນພຸດວານນີ້ ໂດຍເຕືອນວ່າ ມີຄວາມສ່ຽງເພີ້ມຂຶ້ນ ໃນການເຮັດທຸລະກິດຢູ່ໃນມຽນມາ ເກືອບນຶ່ງປີຫຼັງຈາກທະຫານໄດ້ເຮັດ ລັດຖະປະຫານ ຢູ່ໃນປະເທດ ທີ່ຕັ້ງຢູ່ໃນເຂດເອເຊຍອາຄະເນ ທີ່ຮູ້ກັນໃນອີກຊື່ນຶ່ງວ່າ ພະມ້າ ນັ້ນ ຄຳແນະນຳຈາກກະຊວງຕ່າງປະເທດສະຫະລັດ ໄດ້ເຕືອນວ່າ ມີການສ່ຽງຫຼາຍຂຶ້ນເປັນ ພິເສດ ສຳລັບ “ສ່ວນບຸກຄົນ ທຸລະກິດ ແລະສະຖາບັນການເງິນ ແລະຄົນອື່ນໆ” ທີ່ຈະ ພົວພັນກັບກິດຈະການທຸລະກິດຢູ່ໃນມຽນມາ “ທີ່ອາດຈະໃຫ້ຜົນ ປະໂຫຍດໃຫ້ແກ່ລະ ບອບການປົກຄອງທະຫານມຽນມາ ” ຄຳແນະນຳໄດ້ອ້າງເຖິງຄວາມເປັນໄປໄດ້ຂອງ ການພົວພັນດ້ານການເງິນທີ່ຜິດ ກົດໝາຍ ແລະຊື່ສຽງໃນການສ່ຽງ ໂດຍການເຮັດທຸ ລະກິດຢູ່ທີ່ນັ້ນ ແລະໃຊ້ ຕ່ອງໂສ້ອຸບປະທານ ທີ່ຄວບຄຸມໂດຍພວກທະຫານ ຄຳແນະນຳກ່າວວ່າ “ການເຮັດລັດຖະປະຫານ ແລະການລ່ວງລະເມີດຕ່າງໆ ທີ່ຕິດຕາມ ມາ ໂດຍທະຫານ ໃນທາງພື້ນຖານແລ້ວ ໄດ້ມີການປ່ຽນແປງທີ່ສຳຄັນຕໍ່ທິດທາງເສດຖະ ກິດ ແລະສະພາບແວດລ້ອມໃນການເຮັດທຸລະກິດ ຢູ່ໃນມຽນມາ ” ອະດີດຜູ້ນຳທີ່ແທ້ຈິງ ທ່ານນາງ ອອງ ຊານ ຊູຈີ ຈາກພັກສັນນິບາດແຫ່ງຊາດເພື່ອປະຊາ ທິປະໄຕ (NLD) ທີ່ໄດ້ນຳພາມຽນມາ ນັບແຕ່ໄດ້ມີ ການເລືອກຕັ້ງແບບປະຊາທິປະໄຕທີ່ ເປີດກວ້າງເທື່ອທຳອິດໃນປີ 2015 ແຕ່ທະຫານມຽມາໄດ້ ໂຕ້ແຍ້ງຜົນການເລືອກຕັ້ງເດືອນພະຈິກ ປີ 2020 ໂດຍກ່າວອ້າງວ່າ ມີການສໍ້ໂກງເກີດຂຶ້ນຢ່າງກວ້າງຂວາງ ແຕ່ສ່ວນໃຫຍ່ ແລ້ວບໍ່ມີຫລັກຖານໃດໆ ທະຫານໄດ້ໂຄ່ນລົ້ມລັດຖະບານຂອງພັກ NLD ໃນການເຮັດລັດຖະປະຫານເມື່ອວັນທີ 1 ເດືອນກຸມພາ 2021 ໂດຍໄດ້ກັກຂັງ ທ່ານນາງອອງ ຊານ ຊູຈີ ແລະປະທານາທິບໍດີ ວິນ ມິນ ນັບແຕ່ນັ້ນມາ ລັດຖະບານທະຫານໄດ້ໃຊ້ກຳລັງທີ່ຮ້າຍແຮງ ໃນການທັບມ້າງ ພວກປະ ທ້ວງ ໃນຂະນະທີ່ເພີ້ມຄວາມພະຍາຍາມ ເພື່ອກຳຈັດທະຫານຊົນກຸ່ມນ້ອຍ ແລະທະຫານ ບ້ານທີ່ຫາກໍຕັ້ງຂຶ້ນໃໝ່ ຊຶ່ງເປັນພັນທະມິດກັບລັດຖະບານ NLD ຄຳແນະນຳຂອງວັນພຸດ ວານນີ້ ໄດ້ກ່າວວ່າ “ທະຫານໄດ້ສັງຫານປະຊາ ຊົນທີ່ບໍ່ມີຄວາມຜິດໄປແລ້ວຫຼາຍກວ່າ 1,400 ຄົນ” ນັບແຕ່ໄດ້ເຂົ້າກຳອຳນາດ